ಗ್ರಹಣದ ಆಚರಣೆ ಇರುವುದಿಲ್ಲ ಓಂ ಶ್ರೀ ಗುರುಭ್ಯೋ ನಮಃ ಗ್ರಹಣ ವಿಚಾರ ಪ್ರಸ್ತುತ ಶ್ರೀ ಶಾರ್ವರಿ ನಾಮ ಸಂವತ್ಸರದಲ್ಲಿ ಇನ್ನು ಮುಂದೆ ನಡೆಯಲಿರುವ ಗ್ರಹಣಗಳು ಭಾರತದಲ್ಲಿ ಕಾಣಿಸುವುದಿಲ್ಲ. ಆದ್ದರಿಂದ ಗ್ರಹಣದ ಆಚರಣೆ ಇರುವುದಿಲ್ಲ. ಮಾಧ್ಯಮಗಳಲ್ಲಿ ಬರುವ ಮಾಹಿತಿಯನ್ನು ಆಧರಿಸಿ ಯಾರೂ ಆತಂಕ ಪಡುವ ಅಗತ್ಯ ಇರುವುದಿಲ್ಲ. ಆದಾಗ್ಯೂ, ಬಯಸುವವರು ಗ್ರಹಣ ಶಾಂತಿ ಪರಿಹಾರ, ಜಪತಪ, ದಕ್ಷಿಣೆ ಸಹಿತವಾಗಿ ದಾನಗಳನ್ನು ಮಾಡಬಹುದು. ರಾಹುಗ್ರಸ್ತ ಚಂದ್ರಗ್ರಹಣ ದಿನಾಂಕ 30112020 ಸೋಮವಾರ ಕಾರ್ತಿಕ ಶುಕ್ಲ ಪೌರ್ಣಮಿ ದಿನ ರಾಹುಗ್ರಸ್ತ ಭಚ್ಛಾಯ ಚಂದ್ರ ಗ್ರಹಣ ಸಂಭವಿಸುತ್ತದೆ. ಭಾರತಕ್ಕೆ ಗ್ರಹಣ ಸಮಯ : ಸ್ಪರ್ಶಕಾಲ 01:04 pm, ಮಧ್ಯಕಾಲ 03:13 pm, ಮೋಕ್ಷಕಾಲ 05:22 pm. ಈ ಗ್ರಹಣವು ಆಸ್ಟ್ರೇಲಿಯಾ, ಅಮೆರಿಕಾ, ಫೆಸಿಫಿಕ್, ಅಟ್ಲಾಂಟಾ ಹಾಗೂ ಏಷ್ಯಾದ ಕೆಲವು ಭಾಗಗಳಲ್ಲಿ ಗೋಚರಿಸುತ್ತದೆ. ಗ್ರಹಣದ ಸಮಯವು ಭಾರತದಲ್ಲಿ ಹಗಲಾಗಿರುವುದರಿಂದ ಇದು ಭಾರತದಲ್ಲಿ ಗೋಚರಿಸುವುದಿಲ್ಲ ಹಾಗಾಗಿ ಇಲ್ಲಿ ಗ್ರಹಣಾಚರಣೆ ಇರುವುದಿಲ್ಲ.ಓಂ ಇಂದ್ರಶ್ರೀಪ್ರದಾಯ ನಮಃ